Jeg var d.29/8-2015 inde i elgiganten i Kolding. Jeg var meget spændt, da jeg skulle købe et nyt tv. Min kæreste og jeg var lige flyttet sammen, og er begge studerende. Jeg er så heldig, at mine forældre kommer på besøg og dermed kan vi køre til Elgiganten og købe nyt tv. Jeg siger så til sælgeren, at jeg gerne vil have et tv mellem 40" og 50", at det skal kunne bruges til Netflix, Viaplay og Spotify.  Han viser mig så det her fine Samsung UE50J6575XXE. Han siger, at det kun koster 5.999 kr. og er sat ned fra 9000 kr. Jeg spørger så om det kan bruges til Spotify (da jeg kunne se på det fremstillede tv at der stod det kunne bruges til Viaplay og Netflix, men intet om Spotify). Det siger han, at det godt kan. Jeg spurgte endda en EKSTRA gang, om han var sikker på, at det kunne bruges til Spotify. Han svarer selvsikkert "ja", og det stoler jeg så på. Jeg tænker "Wow det er da mega billigt!" og tager det på stedet. Begge mine forældre var med under købet og overhørte min samtale med sælgeren. Det skal lige siges, at TV'et ikke var på tilbud i tilbudsavisen. Han sagde også at det samme tv med 48" kostede 7000kr. Så jeg tænkte jeg havde gjort en rigtig handel. Jeg kommer så hjem og sætter Tv'et til, og begynder at hente apps ned. Jeg leder så efter Spotify, men den er ingen steder at finde. Mit TV kan så ikke bruges til Spotify, selvom sælgeren sagde 2 gange, at det godt kunne. Jeg har ikke bil, og er 37-timers studerende, og har derfor ikke haft tid eller mulighed for, at tage op i Elgiganten da den ligger langt væk. Jeg ser så i jeres tilbudskatalog fra den 5/10-11/10, at samme model og str. er i. Jeg kan så se, at førprisen er 5999 kr. Jeg bliver lidt forundret og går ind og kigger på min bon, og rigtig nok, står der ikke, at TV'et har kostet 9000 kr. før. Men kostede rent ud 5.999kr. Jeg fik ikke kigget på min bon den dag da jeg købte TV'et, da prisen han tastede ind og jeg betalte passede, så jeg havde ikke tænkt mere over det. Kan det virkelig være rigtigt, at jeres sælgere står og lyver overfor kunden? Det er sidste gang jeg handler ved jer. Jeg kan simpelthen ikke forstår, at han står og lyver overfor en kunde! Jeg har selv arbejdet i butik og ALTID givet sandheden til kunderne. Jeg synes simpelthen det er for usselt. Da jeg så det fik jeg kvalme og blev rasende. Jeg vil ALDRIG nogensinde anbefale jeres butik i Kolding til nogen og hvis nogen spørger om min mening om jeres butik i Kolding får de den - og det er ikke den gode slags! 

Jeg har nemlig handlet mange gange i Elgiganten i Odense og altid fået en god og troværdig vejledning. De har altid solgt mig et produkt jeg blev glad for, og som var og kunne hvad de lovede mig. Det var første gang det er sket for mig, da jeg handlede i jeres butik i Kolding.

Ergo må man konkludere at jeres sælger har solgt mig et TV under falske forudsætninger ved, at lyve om den reelle værdi af TV'et og hvad det egentlig kan. Det kan simpelthen ikke være rigtigt! 

Mit ordrenr. er X9YX17Y. 

Jeg håber seriøst, at I har tænkt jer at godtgøre på en eller anden måde for, at jeres sælger stod og løj mig direkte ind i ansigtet op til flere gange under mit besøg og solgte mig et TV på falske forudsætninger!
Jeg vil selvfølgelig foretrække, at handlen går tilbage eftersom han har solgt mig et TV der ikke kan, hvad han lovede mig.